Nebi Caka

**Nebi Caka** ka lindur më 1 mars 1946 në Prishtinë, doktor i shkencave teknike, studiues i diplomuar i Gjuhës dhe Letërsisë Shqipe, shqiptar nga Kosova.

## Biografia 
Shkollën fillore dhe gjimnazin e ka kryer në vendlindje. Është diplomuar, më 1971, në Fakultetin e Elektroteknikës në Banjallukë (Universiteti i Sarajevës), në drejtimin Elektronikë dhe Telekomunikacion dhe, më 1979, në Fakultetin Filozofik në Prishtinë, në degën Gjuhë dhe Letërsi Shqipe. Studimet pasuniversitare të magjistraturës shkencore nga lëmi i Shkencave Filologjike i ka mbaruar, më 1985, në Fakultetin Filozofik në Prishtinë, kurse ato nga lëmi i Shkencave Teknike, drejtimi Elektronikë Profesionale dhe Radiokomunikime në Fakultetin e Elektroteknikës në Zagreb, më 1988. Më 3 shtator 2001 ka mbrojtur me sukses disertacionin e doktoratës, me titull “*Zbatimi i procesimit optik të të dhënave për imazhimin dhe matjen e dukurive dinamike biomjekësore*”, në Fakultetin e Elektroteknikës në Prishtinë, dhe ka fituar shkallën shkencore Doktor i shkencave teknike.

Më 06 janar 2007 fiton titullin *Profesor i asocuar për lëndët “Mikroelektronikë” dhe
“Optoelektronikë”*, titull i dhënë nga komisioni i Këshillit të Fakultetit të Inxhinierisë Elektrike dhe Kompjuterike në Prishtinë. Nga viti 2011 është profesor ordinar pranë Fakultetit të Inxhinierisë Elektrike dhe Kompjuterike të Universitetit të Prishtinës.

## Aktivitetet shkencore
Nebi Caka është një antarë i angazhuar i rrjetes shkencore në lëmit e studimit të tij. Kështu ai është aktiv në disa nga rrjetat në internet si: Forumit të studiuesve shqiptarë Alb-Shkenca.org; Institutit Alb-Shkenca; Njësisë Operative për Mësim Elektronik për Kosovë (eLearning Task
Force for Kosova – eLTFK); Shoqatës së Inxhinierëve dhe Teknikëve të Elektroteknikës të
Kosovës; Anëtar i Komisionit për çështje të shqipes standarde, pranë Akademisë së
Shkencave dhe Arteve të Kosovës; Komisionit për transkriptimin e fjalëve dhe të emrave të huaj në
gjuhën shqipe, pranë Akademisë së Shkencave dhe Arteve të Kosovës; Anëtar i Grupit për hartimin e platformës së Enciklopedisë shqiptare, pranë Akademisë së Shkencave dhe Arteve të Kosovës.

## Tituj të veprave
:**Artikulli kryesorë Veprimtaria e Nebi Cakës**
Si rrjedh e aktivitetit profesional të Nebi Cakës me ashkëpuntorë janë publikuar disa punime shkencore ndër të cila janë dhe këto: 
* *Influence of MOSFET parameters on its parasitic capacitances and their impact in digjital circuits”, WSEAS Transactions on Circuits and Systems*, 2007 [pranuar për botim] - në bashkpunim me: Milaim Zabelin, Myzafere Limanin, Qamil Kabashin
* *Impact of MOSFET parameters on its parasitic capacitances*, WSEAS Conference EHAC ‘07, Corfu Island, Greece, February 16-19, 2007 [pranuar për botim] - në bashkpunim me:Milaim Zabelin, Myzafere Limanin, Qamil Kabashin
* *The use of the fluorescence intensity for a computer controlled lithotriptor*, Kërkime 14, ASHAK, 2006 [në botim] - në bashkpunim me Jahja Kokajn
* *Laser lithotripsy using fluorescent spectroscopy* ANASh – Approaching Science, ISBN 0101062006, Viti I, Nr. 1, qershor 2006, f. 51-53. - në bashkpunim me Jahja Kokajn 
* *Shërbimet me vlerë të lartë të shtuar*, Instituti “Riinvest”, 2006 - në bashkpunim me : Blerim Rexhën, Xhavit Hadergjonajn 
* *Analiza dhe diskutimi i hipotezës së Plankut*, Acta Chimica Kosovica, 14(1) 97/104 (2005), Prishtinë 2005 - në bashkpunim me :M. Shena, G. Jashari
* *Llogaritja e tensionit të pragutnë transistorët NMOS me kanal (të gjatë) të induktuar dhe ndikimi i tensionit polarizues ndërmjet soursit dhe nënshtresës (trupit)*, Kërkime 13, Akademia e Shkencave dhe e Arteve e Kosovës, 2005  - në bashkpunim me : Myzafere Limanin, Milaim Zabelin
* *Modelet dhe metodologjitë e mësimit elektronik*, Seminar për mësimin elektronik, eLTF Kosova, Austrian Cooperation, WUS Austria, Prishtinë, 21 prill 2005. 
* Terminologjia e informatikës në gjuhën shqipe dhe standardizimi i saj në fjalorë, Konferenca *Leksikografia shqipe – Trashëgimi dhe perspektivë*, Tiranë, 3 dhjetor 2004.
* *Zhvillimi i burimeve njerëzore në Kosovë në lëmin e Teknologjisë së Informacionit dhe Komunikimeve (TIK)* Konferenca e katërt ndërkombëtare e IEME-së, Prishtinë, 7-8 maj 2004.
* *Kahet e zhvillimit të sistemeve transmetuese në sistemin e telekomunikacionit të Kosovë*”, Konferenca Shkencore *Zhvillimi i qëndrueshëm tekniko-teknologjik dhe mjedisi* (Përmbledhje punimesh), ISBN 9951-8514-0-1, Shoqata e inxhinierëve të Kosovës, f. 261-268, Prishtinë, 2002 - në bashkpunim me Shkelzen Cakajan 
* *Microscopy of phenomena akin to laser lithotripsy*, 19th Congress of the International Commission for Optics (ICO), *Optics for the Quality of Life*, Firenze, Italy, 25-30 August 2002 - në bashkpunim me : J. Kokaj, M. Mathew
* *Zbatimi i procesimit optik të të dhënave për imazhimin dhe matjen e dukurive dinamike biomjekësore* (Disertacion i doktoratës), Universiteti i Prishtinës, Fakulteti i Elektroteknikës, Prishtinë, 2001.
* *Gjendja në Sektorin e Telekomunikacionit në Kosovë dhe kahet e zhvillimit të tij*”, Konferenca ndërkombëtare Rindërtimi i Kosovës pas luftës (Strategjia dhe Politikat), Prishtinë, 2000; Përmbledhje punimesh, shkurt 2001, ff. 147-159.
* *The situation of Telecommunication Sector in Kosova and Courses of its Development*, International conference “Post-War Reconstruction of Kosova (Strategy and Policies)”, Prishtina, 2000; Collection of Papers, February 2001, pp.&nbsp;119–133.
* *Leksiku poetik i Lasgush Poradecit*, Seminari 19 ndërkombëtar për gjuhën, letërsinë dhe kulturën shqiptare, UP, Prishtinë, f. 543-551, 2001
* *Disa aspekte të përgjithshme të hartimit të një fjalori të informatikës në gjuhën shqipe*, Këshillimi “Çështje të terminologjisë së informatikës në gjuhën shqipe” – ASHAK, Prishtinë, 14 dhjetor 2000
* *A smart Ho-YAG laser lithotriptor using optical correlation*”, Optical Pattern Recognition IX, SPIE (The International Society for Optical Engineering), Vol. 3386, ISBN 0-8194-2835-3, Paper nr. 3386-35, p.&nbsp;301-310, 1998 - në bashkpunim me : J. Kokaj, M. Marafie, Y. Makdisi, K. Bhatia, K. J. Mathew, R. Hasani
* *Një metodë e re në litotripsinë laserike*, Kërkime 5, Akademia e Shkencave dhe e Arteve e Kosovës, fq. 87-96, Prishtinë, 1997 - në bashkëpunim me :  J. Kokaj, R. Hasani
* *Procjena kvalitete helikoidalnih magnetoskopa [The evaluation of helical video-tape recorder performance]* (Magistarski rad), Sveučilište u Zagrebu, Elektrotehnički Fakultet, Zagreb, 1988.
* *Analizë statistike dhe stilistike e gjuhës së Lasgush Poradecit* (Punim magjistrature), Universiteti i Prishtinës, Fakulteti Filozofik, Prishtinë, 1985 

## Titujt shkencorë
* Studiues i diplomuar në degët: Elektronikë dhe Telekomunikacion. - 1971 Fakulteti i Elektroteknikës Banjallukë.
* Studiues i diplomuar në degët: Gjuhë dhe Letërsi Shqipe. - 1979 Fakultetin Filozofik Prishtinë. 
* Magjistër i Shkencave Filologjike. - 1985 Fakultetin Filozofik Prishtinë.
* Magjistër i Shkencave Teknike (drejtimi Elektronikë Profesionale dhe Radiokomunikime ). - 1988 Fakulteti i Elektroteknikës Zagreb.
* Doktor i Shkencave Teknike. - 3 shtator 2001 Fakulteti i Elektroteknikës Prishtinë. 
* Profesor i rregullt për lëndët Mikroelektronikë dhe Optoelektronikë. - 6 janar 2011, Fakulteti i Inxhinierisë Elektrike dhe Kompjuterike Prishtinë.

## Burimi i të dhënave